**ELŐTERJESZTÉS**

**Szombathely Megyei Jogú Város Közgyűlése Városstratégiai, Idegenforgalmi és Sport Bizottsága**

**2023. szeptember 26-i ülésére**

**Javaslat egyedi támogatási kérelmek elbírálására**

Szombathely Megyei Jogú Város Önkormányzata – a város költségvetési helyzetét figyelembe véve – minden évben biztosít támogatást sportszervezetek működésének és tevékenységének támogatására.

Szombathely Megyei Jogú Város Önkormányzata Közgyűlésének 4/2023.(II.28.) számú önkormányzati rendeletében jóváhagyta az Önkormányzat 2023. évi költségvetését, amelynek 14. számú mellékletében a sport ágazat kiadásai tételsorai között az „Egyéb sportcélú kiadások, támogatások” tételsoron a 73.923 e Ft előirányzatot biztosított.

Szombathely Megyei Jogú Város Önkormányzata Közgyűlésének Városstratégiai, Idegenforgalmi és Sport Bizottságához az elmúlt időszakban az alábbi kettő sportszervezet támogatási kérelme érkezett be:

* West Warriors Sportegyesület
* Szombathelyi Vívóakadémia Sportegyesület

A tételsoron rendelkezésre álló összeg odaítéléséről sportszervezet esetében a sportról szóló 6/2002. (III.28.) önkormányzati rendelet 5. § alapján, az önkormányzat 2023. évi költségvetéséről szóló 4/2023. (II.28.) önkormányzati rendelet 11. § (5) bekezdése, valamint Szombathely Megyei Jogú Város Sportfinanszírozási rendszere alapján a Városstratégiai, Idegenforgalmi és Sport Bizottság jogosult dönteni.

1. **West Warriors Sportegyesület**

Szombathely Megyei Jogú Város Közgyűlésének Városstratégiai, Idegenforgalmi és Sport Bizottságához 2023. július 27. napján a West Warriors Sportegyesület 200.000,- Ft összegű támogatási kérelmet nyújtott be a Bulgáriában megrendezésre kerülő Combat Wrestling Világbajnokság - 2 fő sportoló - részvételének finanszírozására.

A Combat Wrestling japán eredetű küzdősport, kiemelt pontozásúak a dobások, leszorítások és mindennemű lábfeszítés megengedett a heel hook kivételével. (boka horog)

A sportszervezet az igényelt támogatási összeget a kiutazás költségeire és sportfelszerelésre kívánja fordítani.

1. **Szombathelyi Vívóakadémia Sportegyesület**

Szombathely Megyei Jogú Város Közgyűlésének Városstratégiai, Idegenforgalmi és Sport Bizottságához 2023. szeptember 18. napján a Szombathelyi Vívóakadémia Sportegyesület 1.500.000,- Ft összegű támogatási kérelmet nyújtott be működési költségeinek támogatására. A sportszervezet az igényelt támogatási összeget a Szombathelyi Vívócsarnok megnövekedett üzemeltetési költségeire kívánja fordítani.

Kérem a Tisztelt Bizottságot, hogy az előterjesztést megtárgyalni és a határozati javaslatokat elfogadni szíveskedjék.

**Szombathely, 2023. szeptember „ ”**

 **/: Dr. László Győző :/**

**I.**

**HATÁROZATI JAVASLAT**

**..…./2023. (IX.26.) VISB számú határozat**

1. Szombathely Megyei Jogú Város Közgyűlésének Városstratégiai, Idegenforgalmi és Sport Bizottsága a„Javaslat a West Warriors Sportegyesület támogatási kérelmének elbírására” című előterjesztést megtárgyalta, a Bizottság a sportról szóló 6/2002. (III.28.) önkormányzati rendelet 5. § szerint és az önkormányzat 2023. évi költségvetéséről szóló 4/2023. (II.28.) önkormányzati rendelet 11. § (5) bekezdése alapján …………. Ft összeget biztosít a West Warriors Sportegyesület részére a Bulgáriában megrendezésre kerülő Combat Wrestling Világbajnokság - 2 fő sportoló - részvételének finanszírozására az„Egyéb sportcélú kiadások, támogatások” tételsor terhére.
2. A Bizottság felkéri az előterjesztőt, hogy a támogatással kapcsolatos teendőket az önkormányzati forrásátadásról szóló 47/2013. (XII.4.) önkormányzati rendeletnek megfelelően végezze el.
3. A Bizottság felkéri a polgármestert a támogatási szerződés aláírására.

**Felelős:** Dr. Nemény András polgármester

Dr. László Győző alpolgármester

Tóth Kálmán a Városstratégiai, Idegenforgalmi és Sport Bizottság elnöke

Dr. Károlyi Ákos jegyző

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Kovács Balázs, a Sport és Ifjúsági Iroda vezetője).

**Határidő:** azonnal

**II.**

 **HATÁROZATI JAVASLAT**

**..…./2023. (IX.26.) VISB számú határozat**

1. Szombathely Megyei Jogú Város Közgyűlésének Városstratégiai, Idegenforgalmi és Sport Bizottsága a„Javaslat a Szombathelyi Vívóakadémia Sportegyesület támogatási kérelmének elbírására” című előterjesztést megtárgyalta, a Bizottság a sportról szóló 6/2002. (III.28.) önkormányzati rendelet 5. § szerint és az önkormányzat 2023. évi költségvetéséről szóló 4/2023. (II.28.) önkormányzati rendelet 11. § (5) bekezdése alapján …………. Ft összeget biztosít a sportszervezet részére a Szombathelyi Vívócsarnok megnövekedett üzemeltetési költségeinek finanszírozására az„Egyéb sportcélú kiadások, támogatások” tételsor terhére.
2. A Bizottság felkéri az előterjesztőt, hogy a támogatással kapcsolatos teendőket az önkormányzati forrásátadásról szóló 47/2013. (XII.4.) önkormányzati rendeletnek megfelelően végezze el.
3. A Bizottság felkéri a polgármestert a támogatási szerződés aláírására.

**Felelős:** Dr. Nemény András polgármester

Dr. László Győző alpolgármester

Tóth Kálmán a Városstratégiai, Idegenforgalmi és Sport Bizottság elnöke

Dr. Károlyi Ákos jegyző

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Kovács Balázs, a Sport és Ifjúsági Iroda vezetője).

**Határidő:** azonnal